section_heading: Životopis
paragraph_text: Rođen 1943. u Tržiču, Republika Slovenija. Osnovnu školu i gimnaziju završio u Varaždinu. Studij filozofije i komparativne književnosti završio 1966. na Filozofskom fakultetu u Zagrebu. S tezom "Problem znanosti u Marxovu djelu.Znanost i povijest" doktorirao na istome fakultetu 1975. Od 1968. do 1975. radio je kao asistent na Fakultetu političkih znanosti u Zagrebu. Za asistenta u Odsjeku za filozofiju Filozofskog fakulteta u Zagrebu izabran 1975., za docenta 1976., za izvanrednog profesora 1980., a za redovnog profesora izabiran je 1986., 1992. i 1997. godine. Kao stipendist Alexander von Humboldt-Stiftung boravio u više navrata na sveučilištima u Frankfurtu/M., Münchenu i Berlinu, te u Parizu. Objavio sedam knjiga, bio urednikom većeg broja prijevoda djela stranih autora i objavio veliki broj znanstvenih i stručnih radova u zemlji i inozemstvu. Prevodio s njemačkog i slovenskog jezika stručnu literaturu. Jedan od pokretača i prvih urednika časopisa Filozofska istraživanja i Synthesis philosophica. Jedan od urednika biblioteke Prometej Nakladnog zavoda Globus, te pokretač i urednik biblioteke Homo absconditus istog izdavača. Glavni istraživač na projektu "Teorije subjekta i suvremena filozofija", koji je s prekidima podupiralo Ministarstva znanosti Republike Hrvatske od 1990. godine. Bio je koordinator filozofskih istraživačkih projekata u Republici Hrvatskoj od 1982. – 1990. godine. Član je Hrvatskog filozofskog društva, Ernst-Bloch-Gesellschaft, Internationale Hegel-Gesellschaft, Helmuth-Plessner-Gesellschaft i College international de philosophie. Bio predsjednik Hrvatskog filozofskog društva i pročelnik Odsjeka za filozofiju Filozofskog fakulteta Sveučilišta u Zagrebu u dvama mandatima. Djela: Ljudska moralnost, Čovjek, simbol i prafenomeni (tri studije u kojima se razmatraju tri bitna aspekta Cassirerova mišljenja ili njegove filozofije, koji se djelomično podudaraju s određenim fazama njegova djelovanja) i dr. Preminuo je u Zagrebu 31. kolovoza 2018. godine.<ref>